Άαρον Τέιλορ-Τζόνσον

Ο Άαρον Τέιλορ-Τζόνσον (Aaron Taylor-Johnson, 13 Ιουνίου 1990) είναι Άγγλος ηθοποιός.

Βιογραφία
Γεννήθηκε το 1990 στο Μπάκιγχαμ ως Άαρον Τζόνσον και έχει εβραϊκή καταγωγή.

Το 2012 νυμφεύθηκε τη σκηνοθέτρια Σαμ Τέιλορ-Γουντ, με την οποία αποφάσισαν από κοινού να αλλάξουν το επώνυμό τους σε Τέιλορ-Τζόνσον. Με τη σύζυγό του έχει αποκτήσει δύο κόρες.

Καριέρα

Έχει συμμετάσχει σε αρκετές ταινίες, όπως: Albert Nobbs, Άννα Καρένινα, Γκοτζίλα, Kick-Ass και Εκδικητές: Η Εποχή του Ultron.

Το 2016 έπαιξε στην ταινία Νυκτόβια πλάσματα και κέρδισε τη Χρυσή Σφαίρα Β' Ανδρικού ρόλου, ενώ έλαβε υποψηφιότητα και για το BAFTA Β' Ανδρικού ρόλου.

Στην τηλεόραση έχει παίξει στις σειρές Feather Boy, Nearly Famous  και Talk to Me. Επίσης, έχει δώσει τη φωνή του στην τηλεοπτική σειρά Family Guy.

To 2011 έπαιξε στο βίντεο-κλιπ του τραγουδιού Überlin των R.E.M., το οποίο γυρίστηκε στο Λονδίνο.

Παραπομπές 

Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί φωνής
Βρετανοί Εβραίοι
Βραβευμένοι με Χρυσή Σφαίρα Β΄ Ανδρικού Ρόλου